**ΠΑΡΑΡΤΗΜΑ 4**

**ΦΑΚΕΛΟΣ ΔΙΚΑΙΟΛΟΓΗΤΙΚΩΝ ΕΝΤΑΞΗΣ\***

**\*ΠΡΟΣΟΧΗ:**

* **Επισημαίνεται ότι κάθε επισυναπτόμενο έγγραφο θα πρέπει να έχει χωρητικότητα μέχρι 10 ΜΒ**
* **το σύνολο των επισυναπτόμενων δικαιολογητικών δε θα πρέπει να ξεπερνά τα 50 ΜΒ**
* **Είναι δυνατό να επισυναφθούν και αρχεία τύπου .zip ή/και .rar.**

|  |  |
| --- | --- |
| **Α/Α** | **ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ ΥΠΟΒΟΛΗΣ/ΕΝΤΑΞΗΣ – ΦΑΚΕΛΟΣ ΥΠΟΨΗΦΙΟΤΗΤΑΣ** |
|  | Έντυπο υποβολής (αρκεί η οριστικοποίησή του στην ηλεκτρονική υποβολή του ΠΣΚΕ)  Δεν επισυνάπτετε κάποιο αρχείο, το έντυπο παράγεται αυτόματα από το Πληροφοριακό Σύστημα Κρατικών Ενισχύσεων (ΠΣΚΕ) ([www.ependyseis.gr/mis](http://www.ependyseis.gr/mis)), στο οποίο υποβάλλετε την αίτηση χρηματοδότησης (βλ. οδηγό εισαγωγής στο ΠΣΚΕ/ ΦΑΚΕΛΟΣ υποδειγμάτων και οδηγιών). |
|  | Κατάσταση ενεργών δραστηριοτήτων (ΚΑΔ) της επιχείρησης μέσω της ιστοσελίδας gsis.gr (**με εμφανή την ημερομηνία εκτύπωσης** η οποία θα είναι μεταγενέστερη από την ημερομηνία της πρόσκλησης)  Επισυνάπτετε πρόσφατη εκτύπωση ενεργών ΚΑΔ, από τα στοιχεία μητρώου της επιχείρησης στο TAXISnet, που θα φέρει ημερομηνία **μεταγενέστερη της 21/9/2021** (βλ. σχετικό υπόδειγμα από ΦΑΚΕΛΟ υποδειγμάτων και οδηγιών).  Επισημαίνεται ότι:   * Για τις επιχειρήσεις που θα υποβάλλουν αίτηση εντός του 2021: Σε περίπτωση που βάσει του παραπάνω εντύπου, η ημερομηνία έναρξης της επιχείρησης στη ΔΟΥ είναι μεταγενέστερη της 1/1/2019, αυτή δεν είναι επιλέξιμη στη δράση. |
|  | **Δικαιολογητικά νόμιμης υπόστασης:**  **Για Α.Ε.:**   * Ισχύον Καταστατικό (Νομαρχία ή ΓΕΜΗ ανάλογα με τη χρονική περίοδο)   Επισυνάπτετε **το ισχύον καταστατικό σύστασης ή το τελευταίο** **κωδικοποιημένο** **καταστατικό** που έχει κατατεθεί στην αρμόδια υπηρεσία. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα νομαρχίας ή ηλεκτρονική σήμανση από ΓΕΜΗ.  (βλ. σχετικό ενδεικτικό υπόδειγμα καταστατικού ΑΕ στο ΦΑΚΕΛΟ υποδειγμάτων και οδηγιών).   * Συγκρότηση ΔΣ & Ορισμός Νομίμου Εκπροσώπου (ΦΕΚ ή ΓΕΜΗ ανάλογα με τη χρονική περίοδο)   Επισυνάπτετε την απόφαση συγκρότησης του τελευταίου Διοικητικού Συμβουλίου της επιχείρησης, στην οποία ορίζονται ο/οι διαχειριστής/ες και ο/οι νόμιμος/οι εκπρόσωπος/οι της επιχείρησης, που είτε έχει δημοσιευθεί σε ΦΕΚ (επισυνάπτεται αντίγραφο του ΦΕΚ), είτε έχει κατατεθεί στο ΓΕΜΗ.  (βλ. σχετικό ενδεικτικό υπόδειγμα συγκρότησης ΔΣ και Ορισμού Νομίμου Εκπροσώπου από το ΓΕΜΗ, στο ΦΑΚΕΛΟ υποδειγμάτων και οδηγιών).     * Απόφαση Γενικής Συνέλευσης ή Μετοχολόγιο από την οποία προκύπτει η ισχύουσα μετοχική σύνθεση με υπογραφή και σφραγίδα του νομίμου εκπροσώπου της επιχείρησης   Επισυνάπτετε αντίγραφο της **πιο πρόσφατης** απόφασης Γενικής Συνέλευσης (Τακτικής ή Έκτακτης), ή αντίγραφο του βιβλίου μετόχων, από τα οποία θα προκύπτει **η ισχύουσα μετοχική σύνθεση** της εταιρίας. Τα αντίγραφα θα πρέπει να φέρουν **σφραγίδα και υπογραφή του νομίμου εκπροσώπου**.  (βλ. σχετικό ενδεικτικό υπόδειγμα Απόφαση Γενικής Συνέλευσης και Μετοχολόγιο, στο ΦΑΚΕΛΟ υποδειγμάτων και οδηγιών).  **Για Ε.Π.Ε.:**   * Ισχύον Καταστατικό (Πρωτοδικείο ή ΓΕΜΗ ανάλογα με τη χρονική περίοδο)   Επισυνάπτετε **το πιο πρόσφατο κωδικοποιημένο καταστατικό (σε περίπτωση κωδικοποίησης) ή αρχικό καταστατικό σύστασης και όλες οι τροποποιήσεις του**. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα πρωτοδικείου ή ηλεκτρονική σήμανση από ΓΕΜΗ.  (βλ. σχετικά υποδείγματα καταστατικών για Ε.Π.Ε/Ι.Κ.Ε. στο ΦΑΚΕΛΟ υποδειγμάτων και οδηγιών).   * Πράξη εκπροσώπησης (ΦΕΚ εκπροσώπησης ή ΓΕΜΗ ανάλογα με τη χρονική περίοδο) σε περίπτωση που η εκπροσώπηση δεν προκύπτει από το ανωτέρω Καταστατικό   Επισυνάπτετε αντίγραφο του ΦΕΚ ορισμού του νομίμου εκπροσώπου της επιχείρησης ή Πιστοποιητικό εκπροσώπησης από το ΓΕΜΗ, **μόνο στην περίπτωση που στο καταστατικό δεν ορίζεται ο νόμιμος εκπρόσωπος της επιχείρησης.**  (βλ. σχετικό ενδεικτικό υπόδειγμα εκπροσώπησης από το ΓΕΜΗ, στο ΦΑΚΕΛΟ υποδειγμάτων και οδηγιών).  **Για Ο.Ε./Ε.Ε//Ι.Κ.Ε.:**   * Πλέον πρόσφατο καταστατικό επικυρωμένο από την αρμόδια Υπηρεσία (Πρωτοδικείο ή ΓΕΜΗ), στο οποίο θα αποτυπώνεται η Διαχείριση-Εκπροσώπηση   Επισυνάπτετε **το πιο πρόσφατο κωδικοποιημένο καταστατικό (σε περίπτωση κωδικοποίησης) ή αρχικό καταστατικό σύστασης και όλες οι τροποποιήσεις του**. Σημειώνεται ότι στα αντίγραφα που θα υποβληθούν **θα πρέπει να είναι εμφανή τα στοιχεία κατάθεσης** – σφραγίδα πρωτοδικείου ή ηλεκτρονική σήμανση από ΓΕΜΗ.  (βλ. σχετικά ενδεικτικά υποδείγματα καταστατικών για Ο.Ε/Ε.Ε. στο ΦΑΚΕΛΟ υποδειγμάτων και οδηγιών).  **Για Ατομικές Επιχειρήσεις** αρκεί η υποβολή του δικαιολογητικού με α/α: 2  (βλ. σχετικό ενδεικτικό υπόδειγμα κατάστασης ενεργών δραστηριοτήτων στο ΦΑΚΕΛΟ υποδειγμάτων και οδηγιών).  **Για Κοινωνικές Συνεταιριστικές Επιχειρήσεις του Ν. 4430/2016 όπως ισχύει:**   * Πιστοποιητικό εγγραφής στο Γενικό Μητρώο Φορέων Κοινωνικής και Αλληλέγγυας Οικονομίας, (βλ. σχετικό ενδεικτικό υπόδειγμα πιστοποιητικού εγγραφής στο ΦΑΚΕΛΟ υποδειγμάτων και οδηγιών). * Αρχικά υποβληθέν καταστατικό και η τελευταία τροποποίηση αυτού (αν υπάρχει) Θα πρέπει να είναι εμφανή τα στοιχεία κατάθεσης - σφραγίδα της υπηρεσίας. (βλ. σχετικό ενδεικτικό υπόδειγμα Καταστατικού για Κοιν.Σ.ΕΠ στο ΦΑΚΕΛΟ υποδειγμάτων και οδηγιών).   **Για Συνεταιριστικές επιχειρήσεις:** Τα απαιτούμενα νομιμοποιητικά έγγραφα σύστασης και εκπροσώπησης που προβλέπονται με βάση το εκάστοτε ισχύον νομοθετικό πλαίσιο.  (βλ. σχετικά ενδεικτικά υποδείγματα νομιμοποιητικών εγγράφων σύστασης και εκπροσώπησης στο ΦΑΚΕΛΟ υποδειγμάτων και οδηγιών. Ενδέχεται να υπάρχουν πρόσθετα νομιμοποιητικά έγγραφα, πέραν των πρότυπων τα οποία καλούνται να προσκομίσουν οι εν λόγω επιχειρήσεις). |
|  | 1. Καταστάσεις Επιθεώρησης Εργασίας (πίνακας προσωπικού) Ε4 (συμπεριλαμβανομένων τυχόν τροποποιήσεων αυτών) των επιχειρησιακών μονάδων που λειτουργούν στις Π.Ε. Κοζάνης & Φλώρινας της Περιφέρειας Δυτικής Μακεδονίας και στο Δήμο Μεγαλόπολης της Π.Ε. Αρκαδίας για τη διαχειριστική χρήση του 2019.   Επισυνάπτετε τους ετήσιους πίνακες, αλλά και τυχόν αρχικούς, συμπληρωματικούς και τροποποιητικούς πίνακες προσωπικού, που έχουν υποβληθεί για το έτος 2019, για **όλες τις εγκαταστάσεις** (έδρα και υποκαταστήματα) της επιχείρησης όπου λειτουργούν στις Π.Ε. Κοζάνης & Φλώρινας της Περιφέρειας Δυτικής Μακεδονίας και στο Δήμο Μεγαλόπολης της Π.Ε. Αρκαδίας και απασχόλησαν προσωπικό. Οι πίνακες θα πρέπει να φέρουν **αριθμό πρωτοκόλλου** και **ημερομηνία κατάθεσης** όπου απαιτείται (βλ. σχετικά ενδεικτικά υποδείγματα εντύπων Ε4 στο ΦΑΚΕΛΟ υποδειγμάτων και οδηγιών).   1. Αποδεικτικό Υποβολής δήλωσης Αποδοχών & Συντάξεων μαζί με συγκεντρωτική Κατάσταση τέλους έτους **στην οποία θα αποτυπώνεται αναλυτικά ο κάθε εργαζόμενος με τον αριθμό των ημερών που απασχολήθηκε** για την διαχειριστική χρήση του 2019.     Επισυνάπτετε το αποδεικτικό υποβολής που παράγεται από το TAXISnet, καθώς και συγκεντρωτική κατάσταση τέλους με τους εργαζόμενους της επιχείρησης, στην οποία θα αναγράφονται οι μέρες απασχόλησης, οι αποδοχές, οι κρατήσεις και οι φόροι που αναλογούν στον καθένα, για τη διαχειριστική χρήση του 2019 (βλ. σχετικό ενδεικτικό υπόδειγμα Υποβολής δήλωσης Αποδοχών & Συντάξεων καθώς και συγκεντρωτική κατάσταση τέλους έτους στο ΦΑΚΕΛΟ υποδειγμάτων και οδηγιών).  **Ετήσια Μονάδα Εργασίας (ΕΜΕ):** θεωρείται η πλήρης απασχόληση για διάστημα 1 έτους, δηλαδή η συμπλήρωση 40 ωρών εβδομαδιαίως για 12 μήνες από ένα άτομο πλήρους απασχόλησης ή από περισσότερα άτομα μερικής απασχόλησης κατά το ίδιο διάστημα (**1 ΕΜΕ** = 12 ανθρωπομήνες = 300 ημέρες ασφάλισης = 2.080 ανθρωποώρες).  Ο υπολογισμός των ΕΜΕ πραγματοποιείται ως κάτωθι:   * Για εργαζόμενους πλήρους απασχόλησης (8ωρο): ΕΜΕ εργαζομένου = ημέρες ασφάλισης έτους/300 * Για εργαζόμενους με ωράριο μικρότερο των 8ωρών: ΕΜΕ εργαζομένου = ημέρες ασφάλισης ανά μήνα Χ ώρες ανά ημέρα Χ μήνες απασχόλησης / 2080.   Στον παραπάνω υπολογισμό ΔΕ λαμβάνονται υπόψη εργαζόμενοι που κάνουν πρακτική άσκηση, που βρίσκονται σε άδεια λοχείας. |
|  | Άδεια λειτουργίας σε ισχύ ή αίτηση για έκδοση/ανανέωση  άδειας λειτουργίας ή βεβαίωση της αρμόδιας υπηρεσίας περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας. Σε περίπτωση που, σύμφωνα με την ισχύουσα νομοθεσία, δεν απαιτείται άδεια λειτουργίας, Υπεύθυνη Δήλωση του Νόμιμου Εκπροσώπου ότι δεν απαιτείται άδεια λειτουργίας με αναφορά στις σχετικές διατάξεις.  Επισυνάπτετε το σχετικό κατά περίπτωση δικαιολογητικό άδειας λειτουργίας για έναν, τουλάχιστον, ΚΑΔ που ήδη δραστηριοποιείται η επιχείρηση πριν την υποβολή της πρότασης.  Σε περίπτωση που δεν απαιτείται κάποιο δικαιολογητικό νόμιμης λειτουργίας, υποβάλλετε Υπεύθυνη Δήλωση του Νομίμου Εκπροσώπου, θεωρημένη για το γνήσιο της υπογραφής από δημόσια αρχή είτε μέσω του GOV.gr, στην οποία θα αναφέρετε «Για τις δραστηριότητες της επιχείρησης με επωνυμία …………… την οποία νομίμως εκπροσωπώ, δεν απαιτείται έκδοση  άδειας λειτουργίας ή βεβαίωση περί συνδρομής νόμιμων προϋποθέσεων λειτουργίας ή γνωστοποίηση έναρξης λειτουργίας ή έγγραφο απαλλαγής άδειας λειτουργίας».  Θα πρέπει να πραγματοποιείται και αναφορά στις σχετικές διατάξεις όταν μία δραστηριότητα, ενώ εμπίπτει σε σχετικές διατάξεις περί αδειών, περιλαμβάνεται στις εξαιρέσεις αυτών. (βλ. σχετικά ενδεικτικά υποδείγματα Αδειών Λειτουργίας και Υ.Δ περί μη υποχρέωσης έκδοσης άδειας λειτουργίας στο ΦΑΚΕΛΟ υποδειγμάτων και οδηγιών). |
|  | **Οικονομικά στοιχεία**:  Έντυπα Ε3 **με αριθμό Δήλωσης (ηλεκτρονική υποβολή)** για τις **τρείς (3) κλεισμένες διαχειριστικές χρήσεις (2017, 2018 και 2019)** **που προηγούνται του έτους υποβολής** **της αίτησης χρηματοδότησης** για τις οποίες έχουν υποβληθεί τα επίσημα φορολογικά έντυπα.  Επισυνάπτετε αντίγραφα των υποβεβλημένων φορολογικών εντύπων (να φέρουν αριθμό δήλωσης) για πλήρεις διαχειριστικές χρήσεις (ολόκληρα έτη), από τα οποία εξάγονται τα στοιχεία που συμπληρώνονται στην αίτηση χρηματοδότησης και αφορούν τον κύκλο εργασιών. |
|  | **Κατάσταση πελατών προμηθευτών & συναλλαγών ΜΥΦ για τα έτη 2017, 2018 και 2019**  **Για εργολάβους του Ομίλου ΔΕΗ Α.Ε.**  Στιγμιότυπο(α) Οθόνης (PrtScr) από το gsis.gr από την ενότητα «Αποκλίσεις» και συγκεκρι-μένα από την καρτέλα «Αποκλίσεις Εσόδων», του πίνακα «Έσοδα που δηλώθηκαν» στο(α) οποία θα εμφανίζονται τα κάτωθι ΑΦΜ.  • ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ (ΔΕΗ) ΑΕ ΑΦΜ: 090000045  • ΛΙΓΝΙΤΙΚΗ ΜΕΛΙΤΗΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ ΑΦΜ: 996942461  • ΛΙΓΝΙΤΙΚΗ ΜΕΓΑΛΟΠΟΛΗΣ ΜΟΝΟΠΡΟΣΩΠΗ ΑΝΩΝΥΜΗ ΕΤΑΙΡΕΙΑ ΑΦΜ: 996942450  Για Υπεργολάβους Ομίλου ΔΕΗ Α.Ε  **Τα ανωτέρω και επιπρόσθετα:**  Στιγμιότυπο(α) Οθόνης (PrtScr) από το gsis.gr από την ενότητα «Αποκλίσεις» και συγκεκρι-μένα από την καρτέλα «Αποκλίσεις Εσόδων», του πίνακα «Έσοδα που δηλώθηκαν» στο(α) οποίο(α) θα εμφανίζονται τα ΑΦΜ των πελατών των δικαιούχων (ήτοι των εργολάβων του Ομίλου ΔΕΗ Α.Ε)  **Επιπλέον θα πρέπει να υποβληθούν έντυπα Ε3 με αριθμό Δήλωσης (ηλεκτρονική υποβολή) για τις τρείς (3) κλεισμένες διαχειριστικές χρήσεις (2017, 2018 και 2019) που προηγούνται του έτους υποβολής της αίτησης χρηματοδότησης για τις οποίες έχουν υποβληθεί τα επίσημα φορολογικά έντυπα για το σύνολο των εργολάβων.** |
|  | Υπεύθυνη δήλωση του Ν. 1599/86 από τον νόμιμο εκπρόσωπο της εταιρείας **με το γνήσιο της υπογραφής** σύμφωνα με το **υπόδειγμα** στο Παράρτημα 5. (βλ. σχετικό υπόδειγμα ΥΠΕΥΘΥΝΕΣ ΔΗΛΩΣΕΙΣ στο ΦΑΚΕΛΟ υποδειγμάτων και οδηγιών) |
|  | Δήλωση Στοιχείων Επιχείρησης σχετικά με την ιδιότητα της ως Μικρομεσαία Επιχείρηση (ΜΜΕ) – σύμφωνα με το υπόδειγμα την επιτροπής, που περιλαμβάνεται στο ΠΑΡΑΡΤΗΜΑ 9 της αναλυτικής πρόσκλησης, υπογεγραμμένη από τον νόμιμο εκπρόσωπο με σφραγίδα της επιχείρησης.  Επισυνάπτετε συμπληρωμένη την υπεύθυνη δήλωση (βλ. σχετικό υπόδειγμα ΥΠΕΥΘΥΝΕΣ ΔΗΛΩΣΕΙΣ στο ΦΑΚΕΛΟ υποδειγμάτων και οδηγιών) με έτος βάσης υπολογισμού τη διαχειριστική χρήση του 2019.  Για τον ορισμό της ιδιότητας ΜΜΕ της επιχείρησης ανατρέξτε στο αρχείο του οδηγού ΜΜΕ στο ΦΑΚΕΛΟ υποδειγμάτων και οδηγιών. |
| 10. | Υπεύθυνη Δήλωση Ν. 1599/86 των επιχορηγήσεων που έχουν λάβει κατά το παρελθόν ο φορέας της επένδυσης, καθώς και οι συνδεδεμένες και συνεργαζόμενες με το φορέα της επένδυσης επιχειρήσεις, σύμφωνα με το **υπόδειγμα Δ** στο Παράρτημα ΙΧ.  Επισυνάπτετε συμπληρωμένη την υπεύθυνη δήλωση (βλ. σχετικό υπόδειγμα ΥΠΕΥΘΥΝΕΣ ΔΗΛΩΣΕΙΣ στο ΦΑΚΕΛΟ υποδειγμάτων και οδηγιών), στην οποία περιλαμβάνονται επιχορηγήσεις για τις οποίες **η ενιαία επιχείρηση** (ο φορέας της επένδυσης και οι συνδεδεμένες με αυτόν επιχειρήσεις) είτε έχει λάβει έννομο δικαίωμα, είτε βρίσκονται σε στάδιο αξιολόγησης ή ένταξης, κατά τα τρία τελευταία οικονομικά έτη (τρέχον οκονομικό έτος και τα δύο προηγούμενα). |
| 11 | Σε περίπτωση που η επένδυση περιλαμβάνει κτιριακές δαπάνες:  Ιδιοκτησιακό καθεστώς εδαφικής έκτασης - κτιριακής εγκατάστασης του επενδυτικού σχεδίου πχ:   * Τίτλος ιδιοκτησίας ακινήτου και εγγραφή στο Εθνικό Κτηματολόγιο ή/ και μεταγραφή στο Υποθηκοφυλακείο * Μισθωτήριο συμβόλαιο ή παραχωρητήριο χρήσης ακινήτου υποβεβλημένο στο δικτυακό τόπο [www.gisis.gr](http://www.gisis.gr), σε ισχύ κατά την υποβολή της αίτησης χρηματοδότησης * Συμφωνητικό απόκτησης εδαφικής έκτασης ή/και υφιστάμενων εγκαταστάσεων   Σε περίπτωση που η επένδυση αφορά αποκλειστικά δημιουργία υποκαταστήματος αρκεί το προσύμφωνο μίσθωσης.  Επισυνάπτετε ηλεκτρονικό μισθωτήριο συμβόλαιο (υποβεβλημένο στο δικτυακό τόπο www.gisis.gr) με ημερομηνία αποδοχής απ’ όλα τα συμβαλλόμενα μέρη το οποίο θα πρέπει να συνοδεύεται και από το σώμα. |

**ΕΠΙΣΗΜΑΝΣΕΙΣ:**

**Ο ηλεκτρονικός φάκελος υποψηφιότητας** πρέπει να **περιλαμβάνει υποχρεωτικά** **όλα τα απαιτούμενα ως ανωτέρω δικαιολογητικά – κατά περίπτωση - του Παραρτήματος 4 «Φάκελος Δικαιολογητικών Ενταξης»** σε μη επεξεργάσιμη ηλεκτρονική μορφή αρχείου (πχ αρχείο τύπου pdf).

Ο ΕΦ έχει το δικαίωμα να ζητήσει οποιοδήποτε άλλο δικαιολογητικό στοιχείο προκειμένου να διασταυρωθεί η ακρίβεια των δηλωθέντων.

**Η υποβολή ελλιπούς ηλεκτρονικού φακέλου υποψηφιότητας από τον δυνητικό δικαιούχο θα έχει ως αποτέλεσμα την απόρριψη του επενδυτικού του σχεδίου. (αυτό δεν το έχει στον οδηγό του ΠΤ)**